Trelis/gawiki huggingface dataset:
SSL. Is prótacal é Secure Sockets Layer (SSL) a dhearaigh Netscape Communications Corporation, údar an bhrabhsálaí cáiliúla Netscape Navigator, le haghaidh cumarsáid daingean ar an Idirlíon. Tháinig an leagan 3.0 amach i 1996, agus úsáideadh é mar bhunús forbartha don prótacal Transport Layer Security (TLS). Is prótacal caighdeánach é TLS ón IETF a bhfuil a sainmhíniú ar fáil i RFC 2246 ("The TLS Protocol Version 1.0").
Daon-Phoblacht na Síne. Is stát san Áise í Daon-Phoblacht na Síne (Sínis: 中华人民共和国, pinyin: "Zhōnghuá Rénmín Gònghéguó", giorraithe as Gaeilge: DPS). Is tír chumannach oifigiúil faoi chóras aonpháirtí í. Tá níos mó daoine ina gcónaí sa tSín ná atá i dtír ar bith eile. 
Is iomaí fadhb le cearta daonna atá ann, agus go leor cinsireachta ann. Tá feachtais neamhspleáchais ar siúl sa Tibéid agus, go minic le foréigean, i Xinjiang.
Tíreolaíocht.
Is tírdhreach an tSín ollmhór agus éagsúil, idir na fásaigh Góibí agus Taklamakan ó thuaidh, a bhfuil tírdhreacha atá spalptha cheal báistí, agus le foraoisí fothrópaiceacha sa deisceart níos fliche. Deighleann na sliabhraonta Himiléithe (Himalaya), Karakoram, Pamir agus Tian Shan an tSín ón mhórchuid den Áise Theas agus Lár na hÁise.
Colorado. Is stát é Colorado atá suite i lár S.A.M. Is í Denver an phríomhchathair agus an chathair is mó. Tá cuid mhaith de na Sléibhte Carraigeacha suite in iarthar Cholorado. Is machairí móra atá san oirthear. Ainmníodh Colorado as an Abhainn Colorado. Thug na Spáinnigh "el Río Colorado" ("an abhainn dearg") ar an abhainn mar gheall ar an dath atá uirthi. An méid gláir san abhainn is cúis leis an dath.
Tá geilleagar forbartha ilghnéitheach sa stát. Tá baint acmhainní nádúrtha (mianraí, ola) agus an t-agraithionscal tábhachtach, mar i gcéanna le seirbhísí agus áiseanna éagsúla de chuid an rialtas Fheidearálaigh. Orthu seo tá NORAD (ceannasaíocht mhíleata) agus Acadamh Aerfhórsa na Stát Aontaithe, i gColorado Springs, NOAA (an ghníomhaireacht mheitéareolaíochta) agus an U.S. Geological Survey, i mBoulder, agus Mionta Denver.
Robert Clive. Saighdiúir agus polaiteoir Sasanach ab ea an Maorghinearál agus Tiarna Robert Clive nó "Clive of India" (29 Meán Fómhair 1725 - 22 Samhain 1774). D'athraigh Clive cúrsa na staire nuair a chuir sé India faoi chois sna 1750-1760idí. D'éirigh Clive thar a bheith saibhir dá bharr. 
Tharraing Clive conspóid lena bheo agus lena mharbhː laoch náisiúnta sa Bhreatain inniu do dhaoine áirithe, agus impiriúlaí agus tíoránach cruálach do dhaoine eile, agus é freagrach as "éigniú India" 
Saol.
Rugadh Clive ar 29 Meán Fómhair 1725 in aice le Market Drayton, Shropshire. Bhí deacrachtaí ag Clive ar scoil. Athraíodh ó scoil go scoil é. 
India.
Cuireadh é go Madras mar cúntóir don Chomhlacht na hIndiacha Thoir nuair a bhí sé ocht mbliana déag d'aois, sa bhliain 1744. Bhí caidreamh corrach aige lena chomhghleacaithe agus rinne sé iarracht lámh a chur ina bhás féin. 
Chuaigh sé sna saighdiúirí leis an gComhlacht sa bhliain 1746, ag troid in aghaidh na bhFrancach agus na "ndúchasach". 
Sa bhliain 1751, agus in aois 25 dó, chum Clive seift chun cathair Arcot a ghabháil ó Chanda Sahib, ceannaire áitiúil. Bhí cáil ar Clive ar fud na hEorpa tar éis an chatha seo.
Rinneadh gobharnóir de Clive ar Fort St David, ionad tábhachtach míleata de chuid na Breataine san India. Throid sé cathanna eile a mhéadaigh cumhacht na Breataine sa tír. 
D'fhill Clive don chéad uair ar an mBreatain i 1753. Chaith sé seal sa Pharlaimint 1754-1755. 
Plassey.
Troideadh cath Plassey sa bhliain 1757, agus in aois 31 do Clive, tháinig an tír faoi smacht an Chomhlachta, go hiomlán beagnach (tháinig fo-ilchríoch na hIndia faoina smacht nuair a troideadh Cath Buxar in 1764) 
Chuaigh Clive ar ais don dara huair go Sasana i 1760, é saibhir agus ardchlú air. D'éirigh leis stíl shoiléir bhríomhar Béarla a fhorbairt agus bhí ardmheas ar a chumas óráidíochta nuair a bhí sé sa pharlaimint. Ardaíodh go Teach na dTiarnaí é sa bhliain 1762. Cheannaigh Clive an-chuid talún ag an am seo. 
Gobharnóir.
Chuaigh Clive ar ais chun na hIndia i 1764 mar Ghobharnóir ar Bheangál agus rinne leasú ar an státseirbhís a bhí curtha ar bun ansin. 
Theip ar a shláinte ar fad agus chuaigh sé ar ais go Sasana in 1767, don tríú uair. Cuireadh fiosrúchán ar bun faoi chaimiléireacht i Westminster agus cuireadh ina leith gur bhain Clive mí-úsáid as an muinín a chuir daoine ann mar Ghobharnóir, srl. 
Bhris gorta amach sa Bheangál idir 1769 - 1773 agus polasaithe an Chomlachta freagrach as.
Bás.
Bhí sláinte Clive go dona (bhí clocha domlais ag gabháil dó). Bhí an-dúil ag Clive san óipiam. Fuair sé bás ar an 22 Samhain 1774. Níl a fhios céard ba chúis leis; ghlac sé ródháileog agus taom croí, b'fhéidir. Ní raibh ach 48 mbliana slánaithe aige.
An Caisleán Nua, Contae an Dúin. Is baile mór i gContae an Dúin i dTuaisceart Éireann é An Caisleán Nua (Béarla:"Newcastle"). Tá sé suite i ndeisceart an chontae taobh le Muir Éireann.
Bhí daonra de 7,444 ann i nDaonáireamh 2001. Tá an ionad saoire cois farraige ar chósta Mhuir Éireann ag bun Shliabh Dónairt. Tá sé mar aidhm an bhaile féin a chur chun cinn mar an "rogha gníomhaíochta" do Thuaisceart Éireann.
Stuart Sutcliffe. Ba ealaíontóir agus cheoltóir é Stuart Fergusson Victor Sutcliffe (23 Meitheamh 1940 – 10 Aibreán 1962). Bhí cáil ar Sutcliffe mar dhordghiotáraí sa bhanna rac-cheoil The Beatles sna blianta 1960 agus 1961. 
Saol.
Rugadh Sutcliffe i nDún Éideann, Albain, ach d'fhás sé anuas i Learpholl, Sasana. Bhuail sé le John Lennon san ollscoil, agus d'aontaigh Sutcliffe seinm leis an bhanna nua a bhí aige. Ní raibh Sutcliffe ábalta an uirlis a sheinm, ach cheap Lennon go raibh an stíl cheart aige. Chuaigh Sutcliffe leis an bhanna go dtí an Ghearmáin, agus bhuail sé le Astrid Kirchherr anseo, ealaíontóir agus grianghrafadóir. Bhí níos mó suim agus tréith ag Sutcliffe mar phéintéir, agus d'fhág sé an banna i 1961. Thosaigh Paul McCartney ag seinm an dord-ghiotáir ina áit. Phós sé le Kirchherr, ach fuair sé bás tar éis fuiliú inchinne, cúpla mí níos déanaí.
Chicago, Illinois. Is é Chicago (nó Siceagó) an chathair is mó sa stát Illinois, agus an tríú cathair is mó i Stáit Aontaithe Mheiriceá, tar éis Nua-Eabhrac agus Los Angeles.
Suíomh.
Tá an chathair suite ar bhruach Loch Michigan.
Tugtar na leasainmneacha "An Chathair Ghaofar" ("The Windy City" as Béarla) agus "An Dara Cathair" ("The Second City" as Béarla) ar an gcathair go minic.
Daonra.
Tá beagnach deich milliún duine ina gcónaí sa chathair féin agus sna chomharsanachtaí máguaird. 
Tá níos mó daoine de bhunadh Éireannach ina gcónaí anseo ná cine ar bith eile. I measc na mórghrúpaí eitneacha eile tá Gearmáinis, Polainnis, Iodáilis, Sualainnis agus Gréigis.
Stair.
Ar 30 Nollaig 1903, bhásaigh 600 duine san Amharclann Iroquois. Ba bheag nár scriosadh sa tine é.
Cultúr.
Is mór-mhol spóirt agus ceoil é Chicago. I measc na bhfoirne móra spóirt tá na 
Cuimsíonn an radharc saibhir ceoil snagcheol, gormacha, rac-cheol, ceol tíre agus go leor eile.
Neville Chamberlain. Polaiteoir Briotanach ab ea Arthur Neville Chamberlain, (18 Márta 1869 – 9 Samhain 1940) agus Príomh-aire na Ríochta Aontaithe idir 1937 agus 1940. 
Bhí saol fada i bpolaitíocht ag Chamberlain, ach bhí deireadh dona aige nuair a bhris amach an Dara Cogadh Domhanda i 1939.
Lawrence Gonzi. Príomh-Aire Mhálta (2004–2013) agus an tAire Airgeadais ab ea Lawrence Gonzi (ar 1 Iúil 1953 a rugadh é in Vaileite). Bhuaigh sé an comórtas i gcomhair cheannasaíocht an pháirtí sa bhliain 2004, agus bhí sé ina phríomh-aire ar feadh 9 mbliana ina dhiaidh. Bhí sé páirteach i bpolaitíocht na tíre sin ar feadh 25 bliain.
An Araib Shádach. Is tír sa Mheánoirthear í an Araib Shádach, an tír is mó sa réigiún sin. Is ríocht í, agus tír naofa í in Ioslam.
Déimeagrafaic.
Bhí tuairim is 32 milliún duine ina gcónaí sa tír sa bhliain 2022. De réir Daonáireamh 2022, bhí thart ar 14 milliún "neamhnáisiúnach" ina gcónaí sa tír, nó 44% den daonra iomlán. 
Is í Riyadh an phríomhchathair agus an chathair is mó. 
Stair agus polaitíocht.
Bhunaigh Muhammad ibn Abd al-Wahhab an ghluaiseacht Wahhabachas sa 18ú haois. 
Ar an 8 Eanáir 1926, d'éirigh Ibn Saud, Sultán de chuid Nejd, ina rí ar Ríocht Hejaz . 
Ar an 20 Bealtaine 1927, síníodh an conradh Jeddah, agus d'aithin an Ríocht Aontaithe an Rí Ibn Saud agus na ríochtaí Hejaz and Nejd. 
D'oscail an t-aitheantas seo an bealach chuig Ríocht na hAraibe Sádaí a chruthú. Fograíodh neamspleáchas na hAraibe Sádaí ar an 23 Meán Fómhair 1932. 
Ba é Ibn Saud rí na hAraibe Sádaí go dtí lá a bháis in 1953. 
Ba é Abdullah bin Abdulaziz al-Saud rí na hAraibe Sádaí ó 1 Lúnasa 2005 go dtí a bhás, ar 22 Eanáir 2015 (bhí sé nócha bliain d’aois ag an am sin). 
Is é a dheartháir óg, Salman bin Abdulaziz Al Saud a chomharba, agus ina rí ar an tír ó 2015. Ach 'sé Mohammed bin Salman (a rugadh ar 31 Lúnasa 1985) i gceannas ar an tír i ndáiríre. 
Geilleagar.
Díolann Ríocht na hAraibe Sádaí níos mó ola ná aon tír eile.
Riyadh. Is í Riyadh (Araibis: الرياض ar-Riyāḍ) príomhchathair na hAraibe Sádaí. Cónaíonn 3,500,000 duine sa chathair, 17% de dhaonra na tíre. Tá an chathair suite i réigiún an-tirim, ach bíonn roinnt báistí ann.
Connecticut. Is stát i S.A.M. é Connecticut, atá suite sa réigíun Sasana Nua. Is í Hartford an phríomhchathair, agus is é Connecticut an stát is saibhre sa tír. Tá Connecticut ainmnithe as an Connecticut agus an stát roinnte ina dhá leath aice.
Teangacha.
I 2000 ba é Béarla an phríomhtheanga ag 81.69% (aois 5+) de dhaonra Connecticut. Ba Spáinnis an phríomhtheanga do 8.42%, Iodáilis an phríomhtheanga ag 1.59%, Fraincis an phríomhtheanga ag 1.31% agus bhí Polainnis an phríomhtheanga ag 1.2%.
Hartford, Connecticut. Is í Hartford príomhchathair Connecticut, sna Stáit Aontaithe. Tá an chathair suite i gContae Hartford in aice le hAbhainn Connecticut i lár an stáit. Is í Hartford an dara cathair is mó sa stát tar éis Bridgeport.
Pitfall!. Cluiche ríomhaire coitianta ab ea Pitfall! (an Béarla ar "Gaiste!") a d'eisigh Activision le haghaidh an Atari 2600 i 1982. Meastar gurbh é an chéad chluiche ardáin é, agus go bhfuil sé i measc na gcluichí is rathúla a rinneadh le haghaidh an Atari 2600, agus 4 mhilliún cóip díolta.
Uganda. Is tír san Afraic í Uganda. Is í Kampala an phríomhchathair.Tagann ainm na tíre ón ríocht Buganda i ndeisceart na tíre, timpeall na príomhchathrach. 
Stair.
Is iar-choilíneacht Bhriotanach í Uganda. 
Bhí Milton Obote i gcumhacht ó 1966 go dtí 25 Eanáir 1971. Tharla coup d'état agus tháinig an ginearál Idi Amin i gcumhacht. 
Maraíodh níos mó ná 300,000 duine le linn a réimis. Ar an 7 Lúnasa 1998, thug Idi Amin 90 lá do mhuintir na hÁise imeacht. Bhí siad ina gcónaí sa tír le fada an lá. Mar sin ruaigeadh an pobal Indiach as an tír. 
Tháinig Milton Obote ar ais i 1979, agus thosaigh cogadh cathartha, an "Bush War".
Washington, D.C.. Is é Washington, D.C. príomhchathair Stáit Aontaithe Mheiriceá. Tagann an t-ainm ón gcéad Uachtarán, George Washington, agus ciallaíonn "D.C." "District of Columbia" (Ceantar Cholumbia). Sa chathair seo atá rialtas na Stát Aontaithe, agus is ceantar ar leith é sa mhéid go bhfuil Comhdháil Stáit Aontaithe Mheiriceá i gceannas air ach nach dtoghann an ceantar ach teachta amháin agus é/í gan vóta. De bhrí nach stát atá ann ní chuireann votálaithe an cheantair seanadóirí go Seanad Stáit Aontaithe Mheiriceá ar chor ar bith. Tá cónaí ar uachtarán raithe SAM ann sa Teach Bán, a dearadh ag James Hoban agus a tógadh ag deireadh an ochtú aois déag. 
Is cathair phleanáilte é Washington, D.C. Cuireadh Pierre Charles l'Enfant, an t-ailtire Francach, ag leagan amach príomhchathrach as an nua don phoblacht óg sa bhliain 1791 agus chruth sé plean Barócach, a bhunaigh sé ar roinnt cathracha san Eoraip. Cuireadh as an phost é an bhliain ina dhiaidh sin mar gheall ar a chuid "micreabhainisteoireachta"—duine doranna a bhí ann. Lean Andrew Ellicott agus Benjamin Banneker, Meiriceánaigh, den phleanáil agus thosaigh siad á cur i gcrích. Is ann atá an Smithsonian Institution, sraith iarsmalainne cáiliúla.
Sasana Nua. Is réigiún in oirthuaisceart Stát Aontaithe Mheiriceá é Sasana Nua. Is é Bostún, i stát Massachusetts, an chathair is mó atá ann. Is iad na stáit atá i Sasana Nua ná:
Is é Béarla an phríomhtheanga sa chuid is mó de Shasana Nua. Tá canúint Fraincise, ar a dtugtar Fraincis Shasana Nua, á labhairt chomh maith, go háirithe in Vermont agus Maine.
An Ghaeilge i Sasana Nua.
De réir an American Community Survey 2006-2010, ba í an Ghaeilge an phríomhtheanga tí ag 3,857 duine i Sasana Nua. Bhí an chuid is mó 80% (3,075) ina gcónaí i Massachusetts.
Missouri. Is stát i Stáit Aontaithe Mheiriceá é Missouri, atá suite i lár na tíre. Jefferson City an phríomhchathair, agus Kansas City an chathair is mó. Tá an chathair mhór St. Louis suite sa stát freisin, agus ritheann na haibhneacha Missouri agus Mississippi tríd an stát. 
Tá teorainneacha ag an stát le Kansas san iarthar, Nebraska san iarthuaisceart, Iowa sa tuaisceart, Illinois san oirthear, le Kentucky agus Tennessee san oirdheisceart, Arkansas sa deisceart agus le Oklahoma san iardheisceart.
Olympus Mons. Sciathbholcán is ea Olympus Mons, agus é suite ag an ochtú céim déag de leithead an Tuaiscirt, ag an dá chéad fiche agus séú céim d'fhad an oirthir (18° N 226° E) ar dhroim Mharsa. Tá sé ar an sliabh is airde ar fud an Ghrianchórais, nó tá sé seacht gciliméadar fichead níos airde ná a thimpeallacht, agus cúig chiliméadar fichead níos airde ná meánleibhéal Mharsa. "Nix Olympica" nó an Sneachta Oilimpeach a thug na réalteolaithe air ar dtús. Nuair a fuair na spástaiscéalaithe amach gur sliabh a bhí ann, baisteadh Olympus Mons nó Sliabh na hOilimpe air.
Alanis Morissette. Is amhránaí Ceanadach í Alanis Morissette. Rugadh í ar an 1ú Meitheamh 1974 in Ontario, Ceanada. Tá 16 Juno Awards agus 7 Grammy Awards buaite aici.
Gradaim agus ainmniúcháin.
Tá 26 gradam buaite ag Morissette. Tá 56 ainmniúchán faighte aici.
The Daze. Is banna rac-cheoil as Baile Átha Cliath é The Daze. Ceol "indie" a seinneann siad, le tionchar ó bhannaí cosúil le Joy Division agus Modest Mouse. Tá siad le chéile ar feadh trí bliana.
Acadamh na hOllscolaíochta Gaeilge. Bunaíodh Acadamh na hOllscolaíochta Gaeilge mar aonad laistigh d'Ollscoil na hÉireann, Gaillimh le forbairtí a dhéanamh ar chúrsaí, ar thaighde, ar sheirbhísí agus ar ghníomhaíochtaí ollscoile eile trí mheán na Gaeilge agus le iad a sheachadadh agus a riaradh.
Cuireann clár cúrsaí an Acadaimh deiseanna ar fáil do mhic léinn cur lena gcuid scileanna agus a gcuid saineolais agus tabhairt faoi thaighde i réimsí cosúil leis an gcumarsáid raidió agus teilifíse, an t-aistriúchán, na healaíona, an teicneolaíocht faisnéise agus an t-oideachas.
Ionaid an Acadaimh.
Reáchtáiltear clár cúrsaí an Acadaimh ar champas Ollscoil na hÉireann i nGaillimh; ar an gCeathrú Rua agus i gCarna i gCo. na Gaillimhe; agus i nGaoth Dobhair i gCo. Dhún na nGall. Is ionaid lán-Ghaeilge iad na hionaid Ghaeltachta. Ina theannta sin, cuirtear an Dioplóma sa Ghaeilge ar fáil i mbreis agus 20 ionad éagsúil ar fud na tíre.
Popcheol. Is éard atá i gceist le popcheol ná seánra ceoil atá i mbéal an phobail i gcoitinne. Ní stíl amháin atá i gceist, ach aon stíl atá faiseanta agus déanta do lucht éisteachta leathan. Go bunúsach, déantar popcheol chun sult a bhaint as, agus gan dúshlán a thabhairt d'éinne.
Seánraí.
Is téarma ginearálta é “popcheol”, agus cuirtear a lán seánraí eile faoin teideal seo:
Sléibhte Mhám Toirc. Sliabhraon in iarthuaisceart Chontae na Gaillimhe thiar thuaidh is ea Sléibhte Mhám Toirc. Níl an pointe is airde ach 702 méadar os cionn lebhéil na farraige. Is fearr leis an gcuid is mó de na siúliórí Na Beanna Beola atá suite in aice le Sléibhte Mhám Toirc, ach de réir dealramh tá radharc álainn fós le feiceáil ó bharr an tsliabhraoin.
Leabharliosta.
""The Mountains of Connemara": a hill walker's guide" (ISBN 0-9504002-4-6)
Cluichí Oilimpeacha.  
Is eachtra spóirt idirnáisiúnta iad na Cluichí Oilimpeacha a bhíonn ar siúl gach ceithre bliana. Imrítear go leor spórt éagsúla sna cluichí, agus tá cluichí ar leith ann do spóirt an tSamhraidh agus spóirt an Gheimhridh. Bunaíodh na Cluichí Oilimpeacha in Oilimpia na Sean-Ghréige, agus athbhunaíodh iad arís sa Fhrainc ag deireadh an 19ú haois.
Sa lá inniu, is é Coiste Idirnáisiúnta na gCluichí Oilimpeacha a eagraíonn na cluichí nua-aimseartha.
Éire.
Ba faoi ainm na Breataine a rinne Éireannaigh iomaíocht ag Cluichí Oilimpeacha na hAithne sa bhliain 1896, i bPáras i 1900 agus in St. Louis i 1904.
Faoin am a dtáinig 1908 bhí roinnt de lúthchleasaithe na hÉireann ag éileamh go bhfaigheadh siad cead iomaíochta ar son a dtíre féin. Diúltaíodh dóibh, ach nuair a bhuail faitíos an lucht eagair go ndéanfadh na hÉireannaigh baghcat ar an ócáid, thoiligh siad ‘Great Britain and Ireland’ a thabhairt ar an bhfoireann. Ceadaíodh foireann haca agus foireann póló de chuid na tíre seo sa gcomórtas freisin mar chuid den réiteach.
Cé nár shásaigh sin chuile dhuine bhí roinnt áithrid Éireannach a bhí sásta dul san iomaíocht agus faoin am a raibh na Cluichí thart bhí 23 bonn Oilimpeach buaite ag lúthchleasaithe a saolaíodh sa tír seo.
Na cluichí nua-aimseartha.
Sa tábla seo tá sonraí na gcluichí ó 1896 (nuair a athbhunaíodh na cluichí) go dtí na cluichí is déanaí, chomh maith leis na cluichí atá deimhnithe as seo amach. Cealaíodh na cluichí i 1916, 1940 agus 1944 mar gheall ar na cogaí domhanda a bhí ar siúl.
Eaglais Fhíor Íosa. Is eaglais neamh-shainchreidmheach neamhspleách í Eaglais Fhíor Íosa, (&lt;ruby&gt;&lt;rb&gt;真&lt;/rb&gt;&lt;rp&gt;[&lt;/rp&gt;&lt;rt&gt;Zhēn&lt;/rt&gt;&lt;rp&gt;]&lt;/rp&gt;&lt;/ruby&gt;
&lt;ruby&gt;&lt;rb&gt;耶&lt;/rb&gt;&lt;rp&gt;[&lt;/rp&gt;&lt;rt&gt;Yē&lt;/rt&gt;&lt;rp&gt;]&lt;/rp&gt;&lt;/ruby&gt;
&lt;ruby&gt;&lt;rb&gt;穌&lt;/rb&gt;&lt;rp&gt;[&lt;/rp&gt;&lt;rt&gt;sū&lt;/rt&gt;&lt;rp&gt;]&lt;/rp&gt;&lt;/ruby&gt;
&lt;ruby&gt;&lt;rb&gt;教&lt;/rb&gt;&lt;rp&gt;[&lt;/rp&gt;&lt;rt&gt;Jiào&lt;/rt&gt;&lt;rp&gt;]&lt;/rp&gt;&lt;/ruby&gt;
&lt;ruby&gt;&lt;rb&gt;會&lt;/rb&gt;&lt;rp&gt;[&lt;/rp&gt;&lt;rt&gt;Huì&lt;/rt&gt;&lt;rp&gt;]&lt;/rp&gt;&lt;/ruby&gt;) a bunaíodh i mBéising, an tSín, i 1917. Gluaiseacht a tosaíodh le leas a chur ar an Eaglais Protastúnach atá ann, ach a d´fhág An Áise scoilte i dtaobh cleachtadh creidimh de.
Stephen Harper. Polaiteoir Ceanadach is ea Stephen Joseph Harper, agus Príomh-Aire Cheanada ó 2006 go 2015. Toghadh ar an 23 Eanáir 2006 é agus thosaigh sé sa phost ar an 6ú lá de mhí Feabhra, 2006. Rugadh i Toronto, Ontario é. Bhí sé ina cheannaire ar Pháirtí Coimeádach Cheanada.
Jacques Godbout. Scríbhneoir é Jacques Godbout a rugadh i Québec, Ceanada ar 27 Samhain, 1933. 
Ghnóthaigh sé céim mháistir san Université de Montréal sa bhliain 1954 le tráchtas faoi Arthur Rimbaud, agus ceapadh é ina léachtóir fealsúnachta agus Fraincise in Ollscoil Addis Ababa na hAetóipe. 
D’fhill sé ar Cheanada i 1957 agus bhí sé ag obair mar scríbhneoir scripte le Bord Scannán Cheanada ó 1958–1960, ina stiúrthóir Fraincise (1970) agus ina léiritheoir agus ina eagarthóir. Bhí a ghairm mar fhile, úrscéalaí, fear aistí, drámadóir agus iriseoir á chur chun cinn aige an am céanna. 
Bhunaigh sé an reiviú "Liberté" i 1958. Foilsíodh trí leabhar filíochta dá chuid: "Carton-pâte" (1956), "Les Pavés secs" (1958) agus "C’est la chaude loi des hommes" (1960). Bronnadh an duais Prix Dupau ón Académie française air ar son a chéad úrscéil, "L’aquarium" (1962), agus an Governor General’s Literary Award i 1973 ar son "Salut Galarneau!" (1967). 
I measc na leabhar eile a scríobh sé tá "L’isle au dragon" (1976), "Les Têtes à Papineau" (1981), agus "Une Histoire américaine" (1986) faoi chultúr Mheiriceá agus an Fhraincis i Meiriceá Thuaidh tar éis reifreann 1980. Foilsíodh "Le Temps des Galarneau" (1993) agus "Opération Rimbaud" i 1999. Ag an am céanna bhí scannáin ficsin agus faisnéise á ndéanamh aige, ina measc "Kid Sentiment" (1968), "IXE-13" (1971), "Deux épisodes de la vie d'Hubert Aquin" (1979), "Comme en Californie" (1983), "Alias Will James" (1988), "Le Sort de l'Amérique" (1996) agus "Anne Hébert" (2000). 
Ghnóthaigh sé an Prix Duvernay, an prix Belgique-Canada agus Eurofipa onórach i 1997 ar son a chuid scannánaíochta. Bhí sé ina stiúrthóir agus ina bhunaitheoir ar "L’Actualité" agus bhunaigh sé Cumann Scríbhneoirí Québec (UNEQ) (1977–1978). Tá sé ina fhoilsitheoir agus ar bhord stiúrtha Éditions du Boréal ón mbliain 1987 i leith. 
Mar iriseoir, bhí ábhar dá chuid i gcló sna hirisí seo leanas: "Les Nouvelles Littéraires", "Maclean's", "Lettres françaises", "L'Actualité", "Le Jour", "Cité libre", "Parti pris", "Vie des arts" agus "Le Devoir". Bhí sé ar bhunaitheoirí an ghluaiseacht Fhéinrialtais Mouvement Souveraineté-Association as ar tháinig an Parti québecois ina dhiaidh sin.
Rinneadh clasaic de chuid litríocht Québec de "Salut Galarneau!" go mear tar éis a fhoilsithe, mar gheall ar a ghreann agus a léargas géar ar scitsifréine lucht Fraincise Cheanada, a bhí ag maireachtáil ar nós na Meiriceánach, ach a dteanga agus a gcultúr féin acu i gcónaí. Tá cónaí air i Montréal.
Gaeilge.
I mí Mhárta 2012 chuir na foilsitheoirí Coiscéim leagan Gaeilge de "Salut Galarneau!" i gcló. Is é Iarla Mac Aodha Bhuí an t-aistritheoir.
Michel Tremblay. Drámadóir agus úrscéalaí a rugadh i Montréal, Québec, Ceanada i 1942 is ea Michel Tremblay. Baineann a chuid saothair go dlúth le dúchas Québec agus baineann sé úsáid as béarlagar áitiúil, 'joual', teanga na sráide i Montréal. Ghnóthaigh sé aitheantas agus duaiseanna lena chéad dráma, "Les Belles-Soeurs", faoi mhná den aicme oibre. Thug an t-údar dúshlán na hEaglaise agus na bunaíochta sa dráma agus thug a shaothar spreagadh do ghluaiseacht an neamhspleáchais i Québec. Ina shaothar phróis (sa t-sraith Chroniques du Plateau Montreal)tugann sé léargas ar saol an mhionlaigh aeraigh i Montréal chomh maith, téama a thugann sé chun míntíreachais sna h-urscéalta Le Coeur Découvert agus Le Coeur Eclaté. Aistríodh drámaí go mórán teangacha agus léiríodh ar fud an domhain iad. 
Thosaigh Tremblay ag obair mar chlódóir nuair a bhí sé cúig bliana déag d'aois, agus chaith sé tamall de bhlianta leis an obair sin agus na drámaí luatha á scríobh aige. Foilsíodh a chéad úrscéal Contes pour buveurs attardés i 1966. Is iomaí gradam agus duais atá buaite aige ó shin.
Oileán Mhuirís. Is poblacht é Oileán Mhuirís. (Fraincis: "République de Maurice").
Tháinig taiscéalaithe na Portaingéile ar an oileán seo i 1505, agus bhí ceannas ag na hOllannaigh, na Francaigh agus na Sasanaigh air faoi seach go dtí gur baineadh neamhspleáchas amach i 1968. Tír dhaonlathach atá ag brath ar thurasóireacht agus ar shiúcra. Tá sé suite soir ó chósta na hAfraice, ag 20 céim ó dheas, agus ar dhomhanfhad 57 soir. 
Is de shliocht Indiach formhór an daonra, le beagán Francach chomh maith. Is í an Fhraincis an teanga oifigiúil ach is Criól a labhraíonn timpeall 80% de na daoine.
St. Louis. Is cathair í St. Louis, nó Saint Louis de ghnáth, atá suite i stát Missouri, i Stáit Aontaithe Mheiriceá.
Dakota Theas. Is stát i SAM é Dakota Theas, é suite i lár na tíre. Tá teorainneacha aici le Dakota Thuaidh, Nebraska, Iowa, Minnesota, Wyoming agus Montana. Tá an séadchomhartha cáiliúil Mount Rushmore suite sa stát seo. Is é Pierre príomhchathair an stáit; is é Sioux Falls an chathair is mó.
Tá an dá Dakota ainmnithe as na hIndiaigh Lakota agus Dakota a raibh an chuid is mó den stát faoina seilbh faoi dheireadh an 18ú haois. Sna 1890idí thug ruathar an óir sna Black Hills agus tógáil na n-iarnród a lán daoine de shliocht Eorpach isteach.
Dakota Thuaidh. Is stát i Stáit Aontaithe Mheiriceá é Dakota Thuaidh. Tá teorainneacha aige le Ceanada ó thuaidh, agus leis na stáit eile Dakota Theas, Montana agus Minnesota.